
Előterjesztés Zalakaros Város Önkormányzata Képviselőtestülete 2020. március 12-én tartandó ülésére

Napirend címe: Zalakarosi Óvoda és Bölcsőde bölcsődei érdekképviseleti fórum
                               fenntartói tagjának kijelölése
 
Előterjesztés készítette: Torma László aljegyző
                  
Tisztelt Képviselőtestület!

A gyermekek védelméről és a gyámügyi igazgatásról szóló 1997. évi XXXI. tv. (a továbbiakban: Gyvt.) az általa szabályozott gyermekjóléti intézmények vonatkozásában a fenntartó által létrehozandó érdekképviseleti fórum működtetését írja elő. 

Ennek értelmében a Zalakarosi Óvoda és Bölcsőde bölcsődei intézményegysége tekintetében is szükséges érdekképviseleti fórum működtetése. 

A Gyvt. 104. § (1) bekezdésének h) pontja kimondja: 
„A gyermekjóléti és gyermekvédelmi szolgáltató tevékenységet ellátó állami és nem állami intézmény fenntartója 
h) gondoskodik az érdek-képviseleti fórum megalakításának feltételeiről,”

A Gyvt. 35. § (1) bekezdésében foglaltak értelmében az intézmény fenntartója meghatározza az ellátásban részesülők érdekvédelmét szolgáló érdekképviseleti fórum megalakításának és működésének szabályait.

A személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV. 30.) NM rendelet (továbbiakban: NM rendelet) 2/C §-a értelmében:
2/C. §   
(1) A Gyvt. 35. § (1) bekezdése szerinti érdekképviseleti fórum szavazati jogú választott tagjai
a) a gyermekönkormányzat képviselői,
b) az ellátásban részesülő gyermek szülei vagy más törvényes képviselői, illetve a fiatal felnőttek képviselői,
c) az intézmény dolgozóinak képviselői és
d) az intézményt fenntartó képviselői.
(2) Az (1) bekezdés a) és b) pontjában meghatározott személyek száma összesen nem lehet kevesebb az (1) bekezdés c) és d) pontja szerinti személyek összlétszámánál.
(3) Az érdekképviseleti fórum megvizsgálja a hozzá benyújtott panaszokat, és a hatáskörébe tartozó ügyekben dönt, továbbá intézkedéseket kezdeményezhet a fenntartónál, a gyermekvédelmi gyámnál, a gyermekjogi képviselőnél és más hatáskörrel rendelkező szervnél.
(4) Az érdekképviseleti fórum az intézmény vezetőjénél véleményt nyilváníthat a gyermeket, fiatal felnőttet érintő ügyekben, valamint javaslatot tehet az intézmény alaptevékenységével összhangban végzett szolgáltatások tervezéséről, működtetéséről, valamint az ebből származó bevételek felhasználásáról. Az érdekképviseleti fórum egyetértési jogot gyakorol a házirend jóváhagyásánál.


Az érdekképviseleti fórum működési szabályzatának jóváhagyása a fenntartó hatásköre. 


Zalakaros Város Önkormányzat Képviselőtestülete 288/2018. (XI.22.) számú határozatában jóváhagyta a Zalakarosi Óvoda és Bölcsőde bölcsődei intézményegysége bölcsődei érdekképviseleti fórumának működési szabályzatát, valamint az NM rendelet 2/C. § (1) d) pontja értelmében az intézményi jogviszonyban állók és az ellátásra jogosultak érdekvédelmét szolgáló érdekképviseleti fórum tagjaként az intézmény fenntartója képviseletében Benkőné Gulyás Edit képviselőt jelölte ki.

Az előterjesztés javasolja a képviselőtestület számára, hogy a képviselőtestület 2020. március 13-i hatállyal a fenntartó képviseletében ……………………………. delegálja a bölcsődei érdekképviseleti fórumba.


Határozati javaslat:

Zalakaros Város Önkormányzat Képviselőtestülete, mint a Zalakarosi Óvoda és Bölcsőde fenntartója, az intézményben az intézményi jogviszonyban állók és az ellátásra jogosultak érdekvédelmét szolgáló érdekképviseleti fórum tagjaként az intézmény fenntartója képviseletében 2020. március 13-i hatállyal ………………………………….. jelöli ki.
					
Határidő: azonnal
Felelős: Novák Ferenc polgármester
Operatív felelős: Torma László aljegyző – intézményvezető tájékoztatása a képviselőtestület döntéséről


Zalakaros 2020. február 26.

      								                 
      Novák Ferenc
[bookmark: _GoBack]                                                                                                                 polgármester


Gazdasági Bizottság és a Humánpolitikai és Ügyrendi Bizottság határozata:

A bizottság tekintettel arra, hogy az előterjesztés nem tartalmazott a képviselőtestület számára javaslatot, hogy a fenntartó képviseletében kit delegáljon a bölcsődei érdekképviseleti fórumba, érdemben nem tudott javaslatot tenni a képviselőtestület számára, egyben felkéri a polgármestert, hogy a képviselőtestületi ülésig tegyen javaslatot a delegált személyre.

